Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: az elidegenítésükre vonatkozó egyes szabályokról szóló 1993. évi LXXVIII. törvény módosításáról szóló 1994. évi
Paragraph Index: 963

az elidegenítésükre vonatkozó egyes szabályokról szóló 1993. évi LXXVIII. törvény módosításáról szóló 1994. évi XVII. törvény (a továbbiakban: Ltm.) indokolása alapján megállapítható, hogy a jogalkotó különös jelentõséget tulajdonított annak, hogy rendeletükben az önkormányzatok a lakások vételárát a lakottság tényének figyelembevételével állapítsák meg. Az Ltm. javaslatához fûzött miniszteri indokolás az Lt.-nek az Ltm. által megállapított 52. §-át a következõkkel indokolja: „A javaslat meghatározza azokat a törvényi kereteket, amelyek a vételár kialakításához egyértelmû szempontokat adnak. Ennek során figyelembe kellett venni, hogy az önkormányzatok a bérlõk által lakott lakásokon szereztek tulajdonjogot. Ha õk kívánnak ezekkel a lakásokkal gazdálkodni, a bérlõket elõbb el kell helyezniük, illetõleg e lakásokat csak lakottan tudják értékesíteni.” A lakottság tényének kiemelt, rendeleti értékelésének követelménye megjelenik az Alkotmánybíróság 51/1996. (X. 30.) AB határozatában is, amelyben az Alkotmánybíróság kimondta, hogy „[a]z önkormányzati rendeletalkotás körébe tartozik annak a szabályozási módszernek a kialakítása, amely az üres, illetve a lakott lakás forgalmi értéke, így vételára közötti különbséget tükrözi”. (ABH 1996, 336, 338.) Az Ör.-ben a képviselõ-testület e kötelezettségének oly módon tett eleget, hogy az Ör. 14. § (2) bekezdésében kimondta, hogy a lakás forgalmi értékét az Lt. 52. §-ában foglaltak figyelembevételével ingatlanbecsléssel kell meghatározni. Az Ör.-bõl nem állapítható meg, hogy kinek a feladata e körben ingatlanbecslés elvégzése (ingatlanforgalmi szakértõ, az önkormányzat valamely szerve, valamely ingatlanvagyon értékelésére engedéllyel rendelkezõ vállalkozó stb.) Nem rendezi, hogy az értékbecslés alapján miként történik a döntés a vételár megállapításáról. Nem rendelkezik az Ör. arról sem, hogy az elõvásárlási joggal rendelkezõ bérlõk esetén a lakottság ténye miként veendõ figyelembe a vételár megállapítása során. Az önkormányzati bérlakás lakottsága – mint a lakás forgalmi értékét alapvetõen befolyásoló tény – számos tényezõtõl függ, így pl. függ a bérleti jog tartamától, a bérleti jogviszony tartalmától, a bérleti jogról való lemondás esetén fizetendõ térítés összegétõl, attól, hogy a kívülálló részére történõ elidegenítés esetén a vételárat a bérleti jog, mint vagyoni értékû jog mennyiben csökkenti. Mindezek értékeléséhez az ingatlanpiaci tapasztalatok nem nyújtanak megalapozott segítséget, így az önkormányzatnak kell rendeletében rendelkeznie arról, hogy a lakottság ténye miként veendõ figyelembe az önkormányzati bérlakásnak az Lt. alapján jogosult részére történõ elidegenítése esetén. Az Lt. 54. § (1) bekezdés a) pontjában valamint 52. §-ában elõírt jogalkotási kötelezettség célja az, hogy az Lt. alapján jogosult számára egyértelmû és elõre kiszámítható és ellenõrizhetõ legyen az önkormányzati bérlakás vételára. Az Ör. szabályai ezt az elõreláthatóságot, kiszámíthatóságot nem biztosítják.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes